《感遇 其七》
清代·朱鹤龄

峡中亦有日，海外亦有槎。我生独崩迫，沈忧浩无涯。

出门愁满道，入室愁满家。芳兰骨不立，丛菊秋空花。

万物非可悦，百年谁见赊。如何违此性，役役随翻车。

作者简介：（1606—1683）明末清初江南吴江人，字长孺，号愚庵。明诸生。入清，弃科举。学问长于说经，与钱谦益、吴伟业、朱彝尊、毛奇龄、万斯同等都有交往，与徐乾学亦相酬答，深得一时名流切磋之益。有《尚书埤传》、《禹贡长笺》、《诗经通义》、《读左日钞》等著作，又为杜甫、李商隐两家诗作注，另有《愚庵小集》。